27/02/2012 | Administración LocalMunicipal
Mugardos
Bases do X certame de relato curto en galego Concello de Mugardos

ANUNCIO Por resolución da Alcaldía núm.110/2012, de data 16.02.2011, aprobáronse as bases que rexerán a X edición do certame de relato curto en galego “Concello de Mugardos”, que se transcribe de seguido, para os efectos de xeral coñecemento. X CERTAME DE RELATO CURTO EN GALEGO CONCELLO DE MUGARDOS O Concello de Mugardos, a través da Concellaría de Política Lingüística, convoca a décima edición do certame de relato curto en galego Concello de Mugardos. BASES Primeira. –Poderán participar todas aquelas persoas que o desexen, sen límite de idade. Segunda. –Os relatos terán unha extensión máxima de 10 folios. Serán realizados obrigatoriamente en lingua galega. O tema será libre. Deberán presentarse en formato DIN A4 por unha cara, mecanografados a dobre espazo, corpo de letra 12 e encabezados polo título. Os textos terán que ser orixinais, inéditos e non premiados en calquera outro tipo de concurso. Terceira. –Estabelécense dúas categorías nas que o xurado designará un/unha gañador/a por categoría. – Até 18 anos – E maiores de 18 anos O premio de cada unha das categorías consistirá nun bono para mercar libros en galego. Para os relatos infantís haberá Mencións Especiais con diploma acreditativo e lote de libros, se o xurado o considera oportuno. – Até 18 anos: o premio será un bono por valor de 300 euros. – Maiores de 18 anos: o premio será un bono por valor de 400 euros. Cuarta. –As/os participantes poderán presentar até un máximo de 3 relatos pero só terán opción a un premio. Achegaranse tres copias sen asinar dentro dun sobre pechado que especificará no exterior o pseudónimo elixido polo/a autor/a, a categoria a que se presenta e o nome do certame. Dentro deste sobre incluirase outro sobre pechado, co pseudónimo no exterior, que conterá fotocopia do documento de identidade e unha cuartilla co nome, apelidos, idade, enderezo completo e teléfono do/a autor/a. Se é posíbel xuntarase soporte informático do relato. Quinta. –O prazo de entrega dos relatos é durante todo o mes de abril. Presentaranse no rexistro de entrada do Concello de Mugardos ou enviaranse mediante correo certificado ao seguinte enderezo indicando: X CERTAME RELATO CURTO CONCELLO DE MUGARDOS, Concellaría de Política Lingüística do Concello de Mugardos, Avda. de Galicia, 45.15620 Mugardos (A Coruña), segundo o estabelece a Lei de réxime xurídico do procedemento administrativo común no art.38.4. Sexta. –O xurado, designado polo Concello de Mugardos, emitirá o seu ditame o 17 de maio, Día das Letras Galega, dando cumprida notificación deste nos xornais de maior difusión no concello e na Comunidade Autónoma. Os premios poderán ser declarados desertos. Sétima. –O Concello de Mugardos resérvase a propiedade dos relatos premiados, así como os dereitos de publicación das obras premiadas nos medios que considere oportunos. Neste sentido o/a autor/a renuncia a favor do Concello a calquera tipo de remuneración polos seus dereitos de autor. Os relatos non premiados permanecerán na casa do concello, a disposición dos seus autores/as, durante os dous meses seguintes á entrega de premios. Transcorrido este período, os que non foran reclamados serán destruídos. Oitava. –O acto de entrega de premios comunicarase no momento oportuno. Novena. –A participación nesta convocatoria implica a aceptación das normas contidas nas presentes bases, así como a decisión do xurado que será inapelábel. Mugardos, febreiro 2012. Mugardos, 16 de febreiro de 2012. O alcalde Xosé Fernández Barcia